Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: 1993. évi LXXX. törvény szerinti főiskolai vagy egyetemi szintű alapképzési szakok, amelyeket a kredit
Paragraph Index: 2794

7. A mesterképzési szak képzési célja, az elsajátítandó szakmai kompetenciák: A képzés célja olyan szakemberek képzése, akik megszerzett nyelvészeti és kutatásmódszertani ismereteik birtokában képesek a társadalmi nyelvhasználatban megjelenő nyelvváltozási folyamatok, valamint az új nyelvhasználati igények kezelésében történő sikeres közreműködésre; a hazai és nemzetközi nyelvtudományi kutatás, oktatás és szolgáltatás kapcsolatrendszerében zajló információátviteli folyamatokban való közreműködésre; a nyelvészet témakörére vonatkozó ismeretek magas szintű továbbadására és nyelvészeti kutatások végzésére. Megfelelő ismeretekkel rendelkeznek tanulmányaik doktori képzés keretében történő folytatására.

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes